# data[].attributes.body
La serigrafia és una tècnica d'impressió que permet reproduir documents i imatges en diversos materials. Aquesta tècnica implica transferir una tinta a través d'una malla tensada en un marc.

Per realitzar aquesta activitat, vam començar retallant una forma desitjada amb paper de diari o de revista, en el meu cas, vaig decidir dibuixar una casa i retallar-la. Després, vam aplicar tinta al marc i vam estampar la casa al paper, de manera que la zona coberta per la casa quedés en blanc sense tintar. Finalment, vam decorar els dos exemples que vam fer amb diferents elements i materials que teniem a l'aula.

# data[].attributes.body
En aquesta activitat de serigrafia amb bloquejador, vam fer servir un pinzell per dibuixar una figura o un disseny de la nostra elecció sobre la pantalla. La part interior del dibuix va ser deixada en blanc per ser estampada sobre el paper. Després de dibuixar, vam esperar que el disseny s'assequés abans de carregar la pantalla i estampar-lo sobre el paper en blanc. D'aquesta manera, vam poder crear una imatge única i personalitzada.

# data[].attributes.body
L'estergit, també conegut com a estèncil en anglès, és una tècnica artística de decoració que consisteix en fer servir una plantilla retallada amb un disseny per aplicar pintura a través d'ella i crear una imatge amb la forma del retallat.

Per realitzar aquesta activitat, primer vam haver de crear una plantilla retallant una imatge en un paper de mida DIN A3. Personalment, vaig triar una foto de la Marilyn Monroe. L'estergit va ser fet amb pintura negra, groga i vermella.

L'objectiu d'aquesta activitat va ser aprendre sobre la tècnica de l'estergit i com realitzar-la, així com valorar la importància de les dones, sobretot aquelles que són un referent per a nosaltres o admirem.

# data[].attributes.body
La cianotípia és una tècnica de impressió en monocrom que es fa de forma artesanal. Utilitza una emulsió que, sota la llum solar, revela imatges en diferents tons de blau sobre qualsevol suport absorbent.

Una part important d'aquesta tècnica és la preparació d'una barreja de líquids específica que s'utilitza per dur-la a terme.
Primera barreja, diluir en 100 ml d'aigua destil·lada 25 gr de citrat fèrric amoniacal.

Segona barreja, diluir en 100 ml d'aigua destil·lada 10 gr de ferrocianur potàssic. Finalment, es barregen aquestes dues solucions.

# data[].attributes.body
Els segells són una matriu que pot ser transportada i gravada en diversos materials i colors.
Per crear el teu propi segell, pots utilitzar diversos materials, com ara goma eva o qualsevol material gruixut que es pugui enganxar a un suport que sigui fàcil de sostenir mentre es grava.
A l'aula, vam realitzar dues activitats relacionades amb la creació de segells. En primer lloc, a l'assignatura de Joguines i altres objectes, vam estudiar la figura de la Corita Kent, una monja artista que li agradava plasmar normes durant les seves classes. Vam crear els nostres propis lemes i regles i els vam estampar en paper kraft per penjar-los després a l'aula.

# data[].attributes.body
La segona feina a realitzar va ser la creació d'un dibuix amb els propis segells. En el meu cas, vaig realizar el dibuix d'una marieta dormint. Vaig utilitzar les lletres x, D, l, s, L i O.

# data[].attributes.body
El linogravat és una tècnica d'estampació amb relleu, en la qual s'imprimeixen les àrees elevades de la matriu, mentre que les zones que s'han treballat amb una gúbia, es deixen en blanc. Aquesta tècnica pren el seu nom del material utilitzat per a la seva creació, que consta d'oli de llinosa rovellat, anomenat linoxina, jute, suro i pigments, que es col·loca sobre una xarxa.

# data[].attributes.body
Respecte al linogravat a l'aula, vam fer tres activitats relacionades amb animals, on cadascú seleccionava un i després creàvem un animalari. Jo vaig triar el conill.

# data[].attributes.body
En primer lloc, vam realitzar una estampació utilitzant la tècnica del frottage, que implica fregar un llapis o un color sobre un paper finet col·locat damunt de la planxa de linòleum per obtenir una impressió amb textura.

# data[].attributes.body
La següent activitat que ens van proposar consistia a pintar la part negativa de la planxa amb ceres greixoses. Una vegada feta la pintura, col·locàvem un paper sobre la planxa i l'aplanàvem per estampar-la en un paper blanc.

# data[].attributes.body
La tercera activitat assignada consistia en utilitzar la tècnica dels rodets amb pintura. Per això, vam aplicar pintura vermella i negra en la planxa de linòleum. Després, es van realitzar dues estampacions, una manual amb l'ajuda d'un barem i l'altra amb l'ajuda d'un tòrcol.

# data[].attributes.body
Aquesta tècnica és una forma de gravat directa i seca que no requereix l'ús de processos químics ni vernissos, només un punxó i una planxa.

En aquesta tècnica, l'artista dibuixa el disseny desitjat sobre un suport utilitzant un punxó. Una vegada que la matriu està gravada, el procés és similar al dels gravats calcogràfics: s'entinta la planxa, s'eliminen les zones no desitjades i finalment, s'imprimeix.

# data[].attributes.body
Per a la tasca de la punta seca a l'aula, es van fer tres estampacions de diferents colors inspirades en les obres de l'exposició "Constel·lació gràfica" del CCCB.

El primer pas va ser punxar la imatge de l'exposició sobre la matriu.

# data[].attributes.body
Després, vam pintar la matriu amb diferents colors per estampar-la en diferents tonalitats. Una en blanc i negre, una altra de color sèpia i la última en vermell.

# data[].attributes.body
Finalment, vam acabar de pintar les tres estampacions amb diferents materials: rotuladors, ceres i pintura.

# data[].attributes.body
A l'aula, per fer cianotípies, vam seleccionar diferents objectes i plantes per estampar-los fotosensiblement.

Primer, vam aplicar una solució fotosensible al paper A3 utilitzant pinzells i esponges. Després de la seva aplicació, el paper va ser deixat a secar a la foscor per evitar que qualsevol llum afecti el líquid.

Quan el líquid va estar sec, vam col·locar diferents elements sobre el paper, com ara imatges, retalls i plantes de fora de l'aula pel campus de la universitat. A continuació, vam cobrir el paper amb plàstic per accelerar el procés de revelat i el vam exposar al Sol per estampar els objectes al paper.

Un cop el líquid ha sigut exposat al Sol, es torna verd-blau fosc. Després vam netejar el paper en aigua destil·lada, observant l'impressió en negatiu. El paper adquireix un to de blau més intens. Per finalitzar, vam afegir aigua oxigenada a l'aigua destil·lada per netejar el paper i vam deixar que s'assequés a l'ombra, evitant la llum solar.